wannaphong/clean_thaiwikipedia huggingface dataset:
# รักเธอเพราะ
"รักเธอเพราะ" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายในวันที่ 13 มีนาคม พ.ศ. 2557

เพลง "รักเธอเพราะ" นั้นเพลงพิเศษสำหรับขอบคุณแฟนเพลงของ เอบีนอร์มัล ที่ได้เดินทางเส้นทางดนตรีมาถึง 12 ปี 

มิวสิกวิดีโอ
มิวสิกวิดีโอเพลง “รักเธอเพราะ” นั้น เป็นภาพจะเป็นงานปาร์ตี้เล็กๆแต่เน้นความเป็นกันเองแบบถึงเนื้อถึงตัว ระหว่างแฟนคลับกับศิลปิน ซึ่งถือเป็นสิ่งแทนคำขอบคุณและเหตุผลว่าระหว่างเรารักกันเพราะอะไร ซึ่งบรรยากาศในวันนั้น เอบีนอร์มัล บอกว่าเป็นอีกหนึ่งวันที่จะไม่มีวันลืมเพราะเพลงนี้ไม่ได้แต่งให้ผู้หญิงคนไหน หรือผู้ชายคนใด แต่เพลงนี้ มอบแด่ “พวกคุณ” ทุกคน12 ปี “AB normal” ซุ้มทำเพลงพิเศษ “รักเธอเพราะ” ขอบคุณแฟนเพลง

การตอบรับ
เพลง รักเธอเพราะ ได้ติดอันดับสูงสุด 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23-29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 17 มีนาคม 2557 2 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 2 95.5 เอฟเอ็ม เวอร์จิ้นฮิตซ์ ชาร์ตท็อป 40Virgin Hitz Chart Hitz 40 Bangkok 23-29 มิถุนายน 2557  26
# เดลตาแอร์ไลน์ เที่ยวบินที่ 1288
เดลตาแอร์ไลน์ เที่ยวบินที่ 1288 เป็นเที่ยวบินจากท่าอากาศยานเพนซาโคลา รัฐฟลอริดา ประเทศสหรัฐอเมริกา ถึง ท่าอากาศยานนานาชาติฮาร์ทสฟิลด์–แจ็คสัน แอตแลนตา แอตแลนตา ประเทศจอร์เจีย บนเครื่องบินแมคดอนเนลล์ดักลาส เอ็มดี-88 

ในขณะที่กำลังบินขึ้นจากทางวิ่งที่ 17 จากท่าอากาศยานเพนซาโคลา วันที่ 6 กรกฎาคม พ.ศ. 2539, เครื่องยนต์ที่ 1 (เครื่องยนต์ซ้าย) ได้เกิดปัญหาจนทำให้ไม่สามารถบินขึ้นต่อไปได้ นักบินจึงทำการยกเลิกการบินขึ้นและหยุดเครื่องบินลงที่ทางวิ่ง อุบัติเหตุครั้งนี้ส่งผลกระทบให้มีผู้โดยสารเสียชีวิต 2 คน บาดเจ็บ 2 คนและบาดเจ็บสาหัส 3 คน 

ผู้บาดเจ็บและผู้เสียชีวิต 
ในรายการผู้บาดเจ็บและเสียชีวิตมีรายการตัวอย่างดังต่อไปนี้

- Anita L. อายุ 39 ปี - บาดเจ็บ

- Derek และ Spencer - บาดเจ็บ

- Michigan และ Nolan - บาดเจ็บสาหัส. thumb|right|ผังของ N927DA ซึ่งระบุอุปกรณ์และตำแหน่งผู้โดยสารที่บาดเจ็บสาหัส และตำแหน่งผู้โดยสารที่เสียชีวิต
โดยสรุปมีผู้บาดเจ็บและบาดเจ็บสาหัสทั้งหมด 5 คน ผู้เสียชีวิตรวม 2 คน

การสืบสวน 
หลังจากการสืบสวนสาเหตุของหน่วยงานย่อยของสำนักงานบริหารการบินแห่งชาติของสหรัฐ (FAA) ได้มีการออกรายงานสรุปสาเหตุว่าเกิดจากชิ้นส่วนที่ใช้ยึดเครื่องยนต์ที่ 1 ที่คอมเพรสเซอร์ด้านหน้าเกิดความเสียหาย จึงได้ได้มีการรายงานให้สายการบินผู้ควบคุมทำการพัฒนาและปรับปรุงระบบงานในการดูแลรักษาต่อไป

หลังจากเหตุการณ์ 
ในเดือนสิงหาคม พ.ศ. 2559, สำนักงานบริหารการบินแห่งชาติของสหรัฐ (FAA) ได้รายงานว่าเครื่องบินหมายเลขทะเบียน N927DA หรือเครื่องบินลำที่เกิดอุบัติเหตุ มีการใช้ให้บริการขนส่งโดยเดลตาแอร์ไลน์ในเส้นทาง เพนซสโคลา-แอตแลนตา และหมายเลขเที่ยวบิน DL1288 ยังมีการใช้ในเส้นทาง นครนิวยอร์ก(LGA) ถึง ฟอร์ตลอเดอร์เดล (FLL)
# ถือว่าเราไม่เคยพบกัน
"ถือว่าเราไม่เคยพบกัน" เป็นซิงเกิลของวงเอบีนอร์มัล ในปี พ.ศ. 2556 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) แต่งร่วมกับ ตุล อพาร์ตเมนต์คุณป้า และเรียบเรียงโดย เก่ง-โอ่ง เอบีนอร์มัล ออกจำหน่ายในวันที่ 21 ตุลาคม พ.ศ. 2556

การตอบรับ
เพลง "ถือว่าเราไม่เคยพบกัน" ได้ติดอันดับสูงสุด 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2556 และได้ติดอันดับสูงสุด 21 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2556)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5 3 ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 3 พฤศจิกายน 2556 10 95.5 เอฟเอ็ม เวอร์จิ้นฮิตซ์ ชาร์ตท็อป 40 21 Channel V Countdown Siam Top 20 Single Chart 2
# วุฒิศักดิ์ มณีสุข
วุฒิศักดิ์ มณีสุข  เป็นนักฟุตบอลระดับอาชีพชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก

 ประวัติ 
วุฒิศักดิ์ มณีสุข เป็นนักกีฬาฟุตบอล ผู้เคยทำหน้าที่ร่วมกับทีมนครปฐม ยูไนเต็ด รวมถึงสโมสรฟุตบอลธนาคารกรุงเทพบัวหลวงเจ๊ากรุงไทยพ่ายศึกไทยลีก - Sport - Manager Online ตลอดจนเป็นนักฟุตบอลตำแหน่งกองหลังรายสำคัญ ผู้เคยทำหน้าที่ร่วมกับทีมพัทยา ยูไนเต็ด, ศรีราชา บ้านบึง, บีอีซี เทโรศาสนราชบุรีย้ำชัดงบสู้ศึกไทยลีกไม่ต่ำกว่า 50 ล้าน, ราชบุรี และเพื่อนตำรวจ ก่อนที่จะเข้าร่วมสังกัดสโมสรฟุตบอลราชนาวีในการแข่งขันไทยพรีเมียร์ลีก 2558
# ไอลล์บีกอน
ในวันที่ 14 พฤศจิกายน พ.ศ. 2556 ลิงคินพาร์กได้ออกเดโมเก่าของเพลง "ไอลล์บีกอน" มีชื่อว่า "พรีโม (ไอลล์บีกอน - ลองฟอร์ม 2010 เดโม)" ในหน้า Tumblr อย่างเป็นทางการของลิงคินพาร์ก ซึ่งเป็นการโปรโมตอัลบั้มของลิงคินพาร์กอันเดอร์กราวด์ที่ได้ออกจำหน่ายในเวลาต่อมาhttp://linkinpark.tumblr.com/post/66973620596/the-linkin-park-underground-lpu-was-founded-in โดยเดโมนี้ได้รวมอยู่ในอัลบั้ม ลิงคินพาร์กอันเดอร์กราวด์ XIII เป็นแทร็กลำดับที่ 3 ในอัลบั้ม

 ชาร์ต 
 ชาร์ต (2555) อันดับสูงสุดUK Rock (Official Charts Company)26

 ไวซ์รีมิกซ์ 

"ไอลล์บีกอน (ไวซ์รีมิกซ์)"  เป็นเพลงรีมิกซ์ของวงดนตรีร็อกชาวอเมริกัน ลิงคินพาร์ก รีมิกซ์มาจากเพลง "ไอลล์บีกอน" จากสตูดิโออัลบั้มชุดที่ 5 ของวง ลิฟวิงทิงส์ ซึ่งออกในปี พ.ศ. 2555 รีมิกซ์โดย ดีเจไวซ์ โดยไวซ์ยังได้ทำผลงานร่วมกับ ไมค์ ชิโนะดะ ในเพลงเดโมที่ชื่อว่า "ฟรีสไตล์" และมี พุชชาที ได้มาเป็นศิลปินรับเชิญในรีมิกซ์นี้ด้วย "ไอลล์บีกอน (ไวซ์รีมิกซ์)" ได้ออกเผยแพร่ใน Tumblr ในวันที่ 24 ตุลาคม พ.ศ. 2556 เพลงนี้รวมเป็นเพลงลำดับที่ 5 ในอัลบั้มรีมิกซ์ชุดที่ 2 ของลิงคินพาร์ก รีชาจด์
# อะเพลซฟอร์มายเฮด
"อะเพลซฟอร์มายเฮด"  เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 9 จากสตูดิโออัลบั้มเปิดตัวของวง ไฮบริดทีโอรี ประพันธ์โดยลิงคินพาร์ก และมาร์ก เวกฟีลด์ อดีตนักร้องนำของวง เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก รีแอนิเมชัน โดยตั้งชื่อเพลงในฉบับรีมิกซ์ใหม่เป็น "Plc.4 Mie Hæd" เพลงนี้มีมีเดโมเดิมมีชื่อว่า "เอสซอล" (Esaul) โดยรวมอยู่ในอัลบั้มตัวอย่างในช่วงแรกของวง และได้รวมอยู่ในอัลบั้ม ลิงคินพาร์กอันเดอร์กราวด์ 11.0 ด้วยเนื้อเพลงที่แตกต่างจากเวอร์ชันปัจจุบัน
# จูเอลรีบ็อกซ์ (อัลบั้ม)
จูเอลรีบ็อกซ์  เป็นสตูดิโออัลบั้มภาษาญี่ปุ่นชุดแรกของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 6 มิถุนายน ค.ศ. 2012 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งแรกของพวกเธอ ที-อาราเจแปนทัวร์ 2012: จูเอลรีบ็อกซ์ เมื่อวันที่ 19 มิถุนายน ค.ศ. 2012 นี่เป็นอัลบั้มภาษาญี่ปุ่นของพวกเธอโดยมีสมาชิกอีกหนึ่งคนคือ ฮวาย็อง

 รายชื่อเพลง 

ชาร์ต

ออริคอน
ออกวางจำหน่ายออริคอน ชาร์ตยอดยอดขายเปิดตัวครั้งแรกยอดขายรวม6 มิถุนายน ค.ศ. 2012ชาร์ตอัลอัลบั้มรายวัน223,796 (Daily)57,102 (Weekly)86,530 (Monthly)104,478 (Yearly)104,478+ชาร์ตอัลอัลบั้มรายสัปดาห์2ชาร์ตอัลอัลบั้มรายเดือน6ชาร์ตอัลอัลบั้มรายปี65

รับรอง
ประเทศ (ผู้จัดหา)รับรอง Japan (RIAJ) เหรียญทอง
# ออลฟอร์นัททิง
"ออลฟอร์นัททิง"  เป็นเพลงของวงดนตรีร็อกชาวอเมริกัน ลิงคินพาร์ก ร่วมกับ เพจ แฮมิลตัน นักกีตาร์และนักร้องชาวอเมริกันจากวงดนตรีแนวอัลเทอร์เนทีฟเมทัล เฮลเมต รวมอยู่ในสตูดิโออัลบั้มชุดที่ 6 ของลิงคินพาร์ก เดอะฮันติงปาร์ตี เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 23 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง เพลงนี้ได้อยู่ในอัลบั้มประกอบวิดีโอเกม โปรอีโวลูชันซอกเกอร์ 2015

เพลง "ออลฟอร์นัททิง" ปรากฏเป็นเพลงลำดับที่ 2 ในอัลบั้ม เดอะฮันติงปาร์ตี เพลงนี้มีเอาต์โทรเชื่อมต่อกับเพลงลำดับต่อไปในอัลบั้ม คือเพลง "กิลตีออลเดอะเซม" ซึ่งเป็นซิงเกิลแรกจากอัลบั้ม

 ชาร์ต 
 ชาร์ต (2557) อันดับสูงสุดUK Rock (Official Charts Company)23"2014 Top 40 Rock & Metal Singles Archive 28th June 2014" Official Charts Company Retrieved June 24, 2014.
# เทรเชอร์บ็อกซ์ (อัลบั้ม)
เทรเชอร์บ็อกซ์  เป็นสตูดิโออัลบั้มภาษาญี่ปุ่นชุดที่สองของ ที-อารา กลุ่มศิลปินหญิงชาวเกาหลี สังกัดอีเอ็มไอมิวสิคเจแปน ออกวางจำหน่ายวันที่ 7 สิงหาคม ค.ศ. 2013 อัลบั้มมี 2 แบบ เพื่อที่จะโปรโมตอัลบั้ม เป็นการออกทัวร์คอนเสิร์ตญี่ปุ่นครั้งที่สองของพวกเธอ ที-อาราเจแปนทัวร์ 2013: เทรเชอร์ บ็อกซ์ เมื่อวันที่ 4 กันยายน ค.ศ. 2013T-ARA JAPAN TOUR 2013～TREASURE BOX～. T-ARA(ティアラ)公式ウェブサイト. 2013. Retrieved July 17, 2013. 

 รายชื่อเพลง 

ออริคอน
ออกวางจำหน่ายออริคอน ชาร์ตยอดยอดขายเปิดตัวครั้งแรกยอดขายรวม8 สิงหาคม ค.ศ. 2013ชาร์ตอัลอัลบั้มรายวัน118,814 (รายสัปดาห์)24,613 (รายเดือน)27,695ชาร์ตอัลอัลบั้มรายสัปดาห์4ชาร์ตอัลอัลบั้มรายเดือน14ชาร์ตอัลอัลบั้มรายปี
# แม่น้ำสเกลต์
แม่น้ำสเกลต์ , แม่น้ำสแค็ลเดอ  หรือ แม่น้ำแอ็สโก  เป็นแม่น้ำในทวีปยุโรป อยู่ทางตะวันตกของทวีป ต้นน้ำอยู่ในจังหวัดแอนทางตะวันออกเฉียงเหนือของประเทศฝรั่งเศส ผ่านประเทศเบลเยียมทางด้านตะวันตก ผ่านเมืองแอนต์เวิร์ปซึ่งมีท่าเรือที่ใหญ่ที่สุดอันดับสองของยุโรป แล้วจึงไหลลงทะเลเหนือในประเทศเนเธอร์แลนด์ รวมความยาว 350 กม. (217 ไมล์) โดยเกิดปากแม่น้ำเป็นชะวากทะเล
# คีส์ทูเดอะคิงดอม
"คีส์ทูเดอะคิงดอม"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 6 ของวง เดอะฮันติงปาร์ตี เพลงนี้ได้เข้าสู่ชาร์ตซิงเกิลเพลงร็อกแห่งสหราชอาณาจักรในอันดับที่ 33 แม้จะไม่ได้ออกเป็นซิงเกิลก็ตาม เพลงนี้ประพันธ์โดยลิงคินพาร์ก และมีโปรดิวเซอร์ คือ ไมค์ ชิโนะดะ นักร้องนำร่วมของวง และแบรด เดลสัน มือกีตาร์ของวง

 การตอบรับ 
ในการวิจารณ์เพลงแต่ละเพลงในอัลบั้ม โดย บิลบอร์ด เพลงนี้ได้รับการตอบรับในด้านบวก และได้อธิบายว่าเป็นเพลงที่เหมาะสมอย่างแท้จริงในการเป็นเพลงเปิดตัวของอัลบั้ม ด้วยเสียงการแผดเสียงของเชสเตอร์ เบนนิงตัน ในตอนเริ่มของเพลงว่า — "No control! No surprise!" — และขึ้นดนตรีด้วยกลองโดย ร็อบ บัวร์ดอน ต่อด้วยเสียงกีตาร์ ในช่วงอินโทรนี้เหมือนเป็นการฉีกแนวดนตรีเป็นของลิงคินพาร์กมาเป็นแบบฮาร์ดคอร์พังก์ เมื่อเข้าท่อนแรกของไมค์ ชิโนะดะ ได้ทำให้แนวดนตรีกลับมาเป็นนูเมทัล"The Hunting Party track-by-track review"Billboard Retrieved June 20, 2014.

 ชาร์ต 
 ชาร์ต (2557) อันดับสูงสุดUK Rock (Official Charts Company)33"2014 Top 40 Rock & Metal Singles Archive 28th June 2014" Official Charts Company Retrieved June 24, 2014.
# ระบบเบรตตันวูดส์
ระบบการจัดการการเงินเบรตตันวูดส์  สถาปนากฎสำหรับความสัมพันธ์พาณิชย์และการเงินระหว่างรัฐอุตสาหกรรมหลักของโลกช่วงกลางคริสต์ศตวรรษที่ 20 ระบบเบรตตันวูดส์เป็นตัวอย่างแรกของระเบียบการเงินที่มีการเจรจาอย่างสมบูรณ์โดยเจตนาเพื่อปกครองความสัมพันธ์การเงินระหว่างรัฐชาติเอกราช ลักษณะสำคัญของระบบเบรตตันวูดส์ คือ ทุกประเทศมีพันธกรณีใช้นโยบายการเงินซึ่งธำรงอัตราแลกเปลี่ยนโดยผูกเงินตราของประเทศกับทองคำและความสามารถของกองทุนการเงินระหว่างประเทศเพื่อเชื่อมการเสียดุลการชำระเงินชั่วคราว นอกจากนี้ ยังมีความจำเป็นต้องจัดการการขาดความร่วมมือระหว่างประเทศอื่นและเพื่อป้องกันการลดค่าเงินตราแข่งขันด้วย

ในการเตรียมบูรณะระบบเศรษฐกิจระหว่างประเทศระหว่างที่สงครามโลกครั้งที่สองกำลังดำเนินอยู่ ผู้แทน 730 คนจากทั้ง 44 ชาติฝ่ายสัมพันธมิตรประชุมกันที่โรงแรมเมาต์วอชิงตันในเบรตตันวูดส์ รัฐนิวแฮมป์เชียร์ สหรัฐอเมริกา เพื่อการประชุมการเงินการคลังสหประชชาติ หรือเรียก การประชุมเบรตตันวูดส์ ผู้แทนแลกเปลี่ยนความคิดเห็นระหว่างวันที่ 1–22 กรกฎาคม 2487 และลงนามความตกลงในวันสุดท้าย ซึ่งเป็นการจัดตั้งระบบกฎ สถาบันและวิธีดำเนินงานเพื่อจัดระเบียบระบบการเงินระหว่างประเทศ ผู้วางแผนที่เบรตตันวูดส์สถาปนากองทุนการเงินระหว่างประเทศ (IMF) และธนาคารระหว่างประเทศเพื่อการบูรณะและพัฒนา (IBRD) ซึ่งปัจจุบันเป็นส่วนหนึ่งของกลุ่มธนาคารโลก องค์การเหล่านี้เริ่มปฏิบัติงานในปี 2488 หลังประเทศต่าง ๆ ให้สัตยาบันความตกลงมากแล้ว

วันที่ 15 สิงหาคม 2514 สหรัฐยุติการแปลงดอลลาร์สหรัฐเป็นทองคำฝ่ายเดียว นำให้ระบบเบรตตันวูดส์ถึงคราวสิ้นสุดและดอลลาร์กลายเป็นเงินเฟียต (fiat currency) การกระทำดังกล่าว ซึ่งเรียก นิกสันช็อก สร้างสถานการณ์ซึ่งดอลลาร์สหรัฐกลายเป็นเงินตราสำรองที่หลายรัฐใช้ ขณะเดียวกัน เงินตราอัตราแลกเปลี่ยนคงที่หลายสกุล (เช่น ปอนด์สเตอร์ลิง) กลายเป็นเงินอัตราแลกเปลี่ยนลอยตัวเสรีเช่นกัน
# ฟูกูโรอิ
ฟูกูโรอิ  เป็นนครที่ตั้งอยู่ทางตะวันตกของจังหวัดชิซูโอกะ ประเทศญี่ปุ่น มีขนาดพื้นที่ 108.56 ตารางกิโลเมตร และมีจำนวนประชากร ณ วันที่ 1 พฤษภาคม ค.ศ. 2023 ประมาณ 87,953 คน

 ภูมิศาสตร์ 
ฟูกูโรอิตั้งอยู่บริเวณที่ราบชายฝั่งทางทิศตะวันตกเฉียงใต้ของจังหวัดชิซูโอกะ ทิศใต้ติดกับมหาสมุทรแปซิฟิก มีภูมิอากาศแบบภาคพื้นสมุทร

 เทศบาลข้างเคียง 
 นครคาเกงาวะ
 นครอิวาตะ
 เมืองโมริ

 ประชากร 
ตามข้อมูลการสำรวจสำมะโนประชากรของญี่ปุ่นFukuroi population statistics จำนวนประชากรของฟูกูโรอิเพิ่มขึ้นอย่างต่อเนื่องในช่วง 50 ปีที่ผ่านมา

 เศรษฐกิจ 
เศรษฐกิจของฟูกูโรอิผสมระหว่างการเกษตรและอุตสาหกรรม โดยพืชที่นิยมปลูกในพื้นที่ ได้แก่ ชาเขียว และเมลอน ส่วนอุตสาหกรรมขนาดเล็ก ได้แก่ การแปรรูปอาหาร เครื่องสำอาง เวชภัณฑ์ ชิ้นส่วนเครื่องใช้ไฟฟ้า และชิ้นส่วนยานยนต์
# แอนด์แอนด์เอ็นด์
แอนด์แอนด์เอ็นด์ เป็นมินิอัลบั้มลำดับที่ 6 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 11 กันยายน ค.ศ. 2014 โดย คอร์คอนเทนส์มีเดีย

รายชื่อเพลง

ชาร์ต

อัลบั้มชาร์ต
ชาร์ตอันดับสูงสุดแกออน รายสัปดาห์อัลบั้ม2แกออน อัลบั้มชาร์ตรายเดือน10แกออน อัลบั้มชาร์ตรายปี—Billboard World Albums12

ชาร์ตเพลง
Titleอันดับสูงสุด KORแกออน เวิลด์ดิจิทัล"Sugar Free" (Big Room Version) 36 4

ยอดจำหน่ายและการรับรอง
ชาร์ตจำนวน (รวม)Gaon physical sales 19,966

ประวัติการจำหน่าย
 ประเทศ  วันที่  รูปแบบ  ป้ายเกาหลีใต้11 กันยายน ค.ศ. 2014ซีดี, ดาวน์โหลดดิจิทัลคอร์คอนเทนส์มีเดีย/เคทีมิวสิคทั่วโลกดาวน์โหลดดิจิทัล
# กอสซิปเกิลส์ (อัลบั้ม)
กอสซิปเกิลส์  เป็นสตูดิโออัลบั้มภาษาญี่ปุ่นชุดที่สามของ ที-อารา กลุ่มศิลปินหญิงชาวเกาหลี ออกวางจำหน่ายวันที่ 14 พฤษภาคม ค.ศ. 2014 เป็นอัลบั้มที่สามของพวกเธอภายใต้ ยูนิเวอร์แซลมิวสิคเจแปน สังกัดย่อยของอีเอ็มไอเรคคอร์ดเจแปน อัลบั้มมี 2 แบบ

รายชื่อเพลง

ชาร์ต
ออริคอน
 ออกวางจำหน่าย ออริคอน ชาร์ต ยอด ยอดขายเปิดตัวครั้งแรก ยอดขายรวม14 พฤษภาคม ค.ศ. 2014ชาร์ตอัลอัลบั้มรายวัน 310,463 (รายสัปดาห์)12,680 (รายเดือน)13,393ชาร์ตอัลอัลบั้มรายสัปดาห์ 7ชาร์ตอัลอัลบั้มรายเดือน 24ชาร์ตอัลอัลบั้มรายปี
# คลองบางบัว
คลองบางบัว เป็นคลองที่เชื่อมระหว่างคลองลาดพร้าวกับคลองถนน โดยคลองสายนี้มีจุดเริ่มต้นจากการไหลต่อเนื่องมาจากปลายคลองลาดพร้าว ซึ่งอยู่ระหว่างสะพานเสนานิคม 1 กับสะพานถนนประเสริฐมนูกิจ จากนั้นไหลผ่านกรมทหารราบที่ 11 รักษาพระองค์ ถนนพหลโยธิน และไปสิ้นสุดที่จุดตัดคลองบางเขน โดยมีคลองที่ไหลต่อเนื่องขึ้นไปคือคลองถนน คลองบางบัวมีความกว้างประมาณ 10–17 เมตร มีความยาวทั้งหมดประมาณ 9 กิโลเมตร อยู่ในพื้นที่เขตดอนเมือง เขตบางเขน และเขตหลักสี่ ชุมชนที่ตั้งอยู่ริมคลองบางบัว ในเขตบางเขน ได้แก่ ชุมชนบางบัวเชิงสะพานไม้ 1 ชุมชนสามัคคีร่วมใจ ชุมชนบางบัว ชุมชนรุ่นใหม่พัฒนา ชุมชนร้อยกรอง ชุมชนร่วมใจพัฒนาใต้ ชุมชนร่วมใจพัฒนาเหนือ ในเขตหลักสี่ ได้แก่ ชุมชนชายคลองบางบัว และชุมชนก้าวหน้า

ประวัติ
คลองบางบัวเป็นคลองที่ขุดในสมัยพระบาทสมเด็จพระจุลจอมเกล้าเจ้าอยู่หัว พร้อม ๆ กับหลายคลอง อาทิ คลองสอง คลองถนน คลองบางเขน และคลองลาดพร้าว เป็นต้นทรงยศ สาโรจน์ . (2551). การมีส่วนร่วมในการอนุรักษ์คลองบางบัวของประชาชนชุมชนบางบัว เขตบางเขน กรุงเทพมหานคร. กรุงเทพมหานคร : มหาวิทยาลัยราชภัฏพระนคร.

ก่อน พ.ศ. 2539 คลองบางบัวเคยเป็นเส้นทางสัญจรทางน้ำเชื่อมระหว่างสะพานใหม่กับย่านพระโขนง แต่เนื่องจากคลองบางบัวถูกรุกล้ำตลอดทั้งสองริมคลอง สภาพน้ำในคลองเน่าเสีย การสัญจรทางน้ำทำให้เกิดตลิ่งเซาะ ชาวชุมชนจึงทำเรื่องต่อกระทรวงทรัพยากรและสิ่งแวดล้อมขัดขวางเพื่อไม่ให้เรือวิ่งในคลองบางบัว จึงเป็นเหตุให้ตั้งแต่ พ.ศ. 2539 ไม่มีเรือวิ่งในคลองบางบัว

ต่อมาเมื่อ พ.ศ. 2543 กรุงเทพมหานครมีนโยบายจะสร้างถนนเลียบคลองบางบัว และรื้อย้ายชุมชนให้ไปอยู่แฟลตฝักข้าวโพด
# ลิงคินพาร์กอันเดอร์กราวด์ 7.0
ลิงคินพาร์กอันเดอร์กราวด์ 7.0 (, เขียนเป็น LPUNDERGROUND7) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 5 ธันวาคม พ.ศ. 2550 โดยลิงคินพาร์กอันเดอร์กราวด์ และเป็นอัลบั้มบันทึกการแสดงสดแรก และเป็นผลงานอัลบั้มที่ 7 ที่ออกจำหน่ายโดยลิงคินพาร์กอันเดอร์กราวด์ อัลบั้มนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก

 เนื้อหาในอัลบั้ม 
ลิงคินพาร์กอันเดอร์กราวด์ 7.0 ระบุเป็นอัลบั้มบันทึกการแสดงสด โดยแทร็กทั้งหมดที่รวมอยู่ในอัลบั้มนี้เป็นเพลงในรูปแบบการแสดงสด และมีความยาวมากกว่า 25 นาที นั่นหมายถึงมีความยาวมากกว่าที่จะเป็นอีพี เพลงทั้งหมดได้บันทึกมาจากสถานที่ต่าง ๆ ในงานคอนเสิร์ตทัวร์พรอเจกต์เรโวลูชันของที่ 4 ของวง ในปกด้านหลังของอัลบั้มระบุไว้ว่ามาจากการคัดเลือกการแสดงสดที่ดีที่สุดจากพรอเจกต์เรโวลูชัน ปี พ.ศ. 2550

 รายชื่อเพลง 
ผลงานการแสดงสดนำมาจากงานคอนเสิร์ตทัวร์พรอเจกต์เรโวลูชัน ปี พ.ศ. 2550

 บุคคลที่เกี่ยวข้อง
ลิงคินพาร์ก
 เชสเตอร์ เบนนิงตัน – นักร้อง
 รอบ บัวร์ดอน – กลอง
 แบรด เดลสัน – กีตาร์นำ
 โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
 ไมค์ ชิโนะดะ – นักร้อง, จังหวะกีตาร์, คีย์บอร์ด
 เดฟ "ฟีนิกซ์" ฟาร์เรล – กีตาร์เบส, เสียงร้องเพิ่มเติมในเพลง "The Little Things Give You Away"
# แอบโซลูตเฟิสต์อัลบัม
แอบโซลูตเฟิสต์อัลบัม  เป็นสตูดิโออัลบัมชุดแรกของ ที-อารา กลุ่มศิลปินหญิงชาวเกาหลี ซึ่งวางจำหน่ายเมื่อวันที่ 27 พฤศจิกายน 2009

รายชื่อเพลง

ชาร์ต

ชาร์ตอัลบัม
แอบโซลูตเฟิสต์อัลบัม
ชาร์ตอันดับสูงสุดแกออน ชาร์ตอัลบัมประจำสัปดาห์2แกออน ชาร์ตอัลบัมประจำเดือน3

เบรกกิงฮาร์ต (Repackage album)
ชาร์ตอันดับสูงสุดแกออน ชาร์ตอัลบัมประจำสัปดาห์2แกออน ชาร์ตอัลบัมประจำเดือน4แกออน ชาร์ตอัลบัมประจำปี35

ยอดขายรวม
ชาร์ตจำนวน (รวม)แกออน ขายทางกายภาพ 230,000+ (Still charting)

เพลงชาร์ต
 เพลง อันดับสูงสุด แกออน "Good Person" 38 "Lies" 1 "ทีทีแอล (ไทม์ทูเลิฟ)" 18 "TTL Listen 2" 16 "Bo Peep Bo Peep" 2 "Like the First Time" 10 "I Go Crazy Because of You" 1 "I'm Really Hurt" 19

ชาร์ตเพลงอื่น ๆ
 เพลง อันดับสูงสุด แกออน "Lies (Slow Version)" 129 "Apple Is A" 12

ประวัติการจำหน่าย
 ประเทศ  วันที่ รูปแบบ ป้าย Edition  เกาหลีใต้ 27 พฤศจิกายน 2009 ดาวน์โหลดดิจิทัล ซีเจ อีแอนด์เอ็มโลเอนเอนเตอร์เทนเมนต์ (Re-issue) มาตรฐาน 4 ธันวาคม 2009 ซีดี 3 มีนาคม 2010 Re-issue  ฟิลิปปินส์ 4 มิถุนายน 2010 โพลีอีสต์เรคคอร์ด  ไต้หวัน 20 สิงหาคม 2010 ซีดี+ดีวีดี แอลฟามีเดียมิวสิค
# เดฟแจมเรเคิดดิงส์
เดฟแจมเรเคิดดิงส์  เป็นค่ายเพลงอเมริกัน ที่มุ่งเน้นศิลปินแนวฮิปฮอป เป็นเจ้าของโดยยูนิเวอร์ซัลมิวสิคกรุ๊ป ในสหราชอาณาจักร ค่ายเพลงจะใช้ชื่อว่า เดฟแจมยูเค และมีการดำเนินการผ่านเวอร์จินอีเอ็มไอเรเคิดส์, ส่วนในประเทศญี่ปุ่นจะชื่อว่า เดฟแจมเจแปน ดำเนินการผ่านยูนิเวอร์ซัลมิวสิกเจแปน ค่ายเพลงนี้มีค่ายเพลงในสังกัดอีกหลายค่าย ได้แก่ กูดมิวสิก ของคานเย เวสต์, ดิสเทิร์บบิงดาพีซ ของลูดาคริส, และเออาร์เทียมเรเคิดดิงส์ ของโนไอ.ดี.

 การเปิดตัวในสาขาประเทศไทย 
เดฟแจมไทยแลนด์ ดำเนินการผ่านยูนิเวอร์ซัลมิวสิคไทยแลนด์ ปริญญา อินทชัย หรือ Daboyway สมาชิกวงไทยเทเนี่ยม ได้มาเซ็นสัญญาในค่ายฯ คนแรก  วันที่ 23 พฤษภาคม 2019 ได้ปล่อยซิงเกิ้ล "วันอะไร" แก่สาธารณะชนอย่างเป็นทางการhttp://music.trueid.net/detail/nLMnzVQMQMnq และได้ปล่อยอัลบั้มเดี่ยว "Daboyway" ในวันที่ 7 มีนาคม 2020

และได้ศิลปิน-โปรดิวเซอร์ Zigga Rice (Ziggavoy และ Stickyrice Killah), แร๊พเปอร์มากฝืมือ ARTRILLA และ TARVETHZ    

ปัจจุบัน เดฟแจมไทยแลนด์ กำลังมีโปรเจกต์ Def Jam Thailand Compilation Vol. 1 ที่รวบรวมแร๊พเปอร์ชั้นนำของไทยมาร่วมโปรเจกต์ และได้ปล่อยในวันที่ 11 กันยายน 2020 https://www.youtube.com/channel/UCrLjFQpNugVKuOEPMiLadMg 

 ศิลปินในสังกัดในปัจจุบัน 

 070 Shake
 2 Chainz
 Alessia Cara
 Amir Obé
 Arlissa
 Ashton Travis
 Beau Young Prince
 Bernard Jabs
 Bibi Bourelly
 Big Lenbo
 Big Sean
 Billz
 Bobby Sessions
 Carson Lueders
 Cosha TG
 Damian Lemar Hudson
 DaniLeigh
 Desiigner
 DMX
 Fabolous
 Fetty Luciano
 Fredo Bang
 Hit-Boy
 Jadakiss
 Jeezy
 Jeremih
 Jhené Aiko
 John Lindahl
 Justin Bieber
 Juelz Santana
 Kaash Paige
 Kajo
 Kanye West
 Kids See Ghosts (Kanye West และ Kid Cudi)
 Krept and Konan 
 Landstrip Chip
 Logic
 Lul G
 Maxo
 Nas
 Nasty C
 Nimic Revenue
 Payroll & Cardo
 Pusha T
 Pvrx 
 Q-Tip
 Rihanna 
 Saint Bodhi
 S3nsi Molly & Lil Brook
 Sneakk
 Striiipes
 Suzi Wu
 Teyana Taylor
 TJ Porter
 Trouble
 Valee
 YFL Kelvin
 YG
 YK Osiris
 Yung Tory
# ลิงคินพาร์กอันเดอร์กราวด์ 8.0
ลิงคินพาร์กอันเดอร์กราวด์ 8.0 (, มีอีกชื่อว่า Sweet Hamster Like Jewels from America!) เป็นชุดแผ่นซีดี และดิจิทัลดาวน์โหลด ออกจำหน่ายเมื่อวันที่ 4 ธันวาคม พ.ศ. 2551 โดยลิงคินพาร์กอันเดอร์กราวด์ และเป็นอีพีลำดับที่ 9 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 2 ที่ออกจำหน่ายในปีเดียวกับกับ ซองส์ฟรอมดิอันเดอร์กราวด์ อีพีนี้ไม่ได้ออกจำหน่ายผ่านค่ายเพลงแมชชีนชอปเรเคิดดิงส์ เหมือนอัลบั้มอันเดอร์กราวด์ที่ผ่าน ๆ มา แต่ออกจำหน่ายผ่านวอร์เนอร์บราเธอร์ส

 เนื้อหาในอัลบั้ม 
เพลงทั้งหมด 6 แทร็กในอัลบั้มบันทึกโดยวงดนตรีเล็ก ๆ ที่ชื่อว่า อืม...คุกกีส์ ซึ่งประกอบด้วย ไมค์ ชิโนะดะ และ เชสเตอร์ เบนนิงตัน ไมค์ ชิโนะดะ บอกว่า "ดนตรีใหม่" ในอัลบั้ม ลิงคินพาร์กอันเดอร์กราวด์ 8.0 เราจะเปลี่ยนมาเป็น "คุกกี้" หรือเพลงที่ผ่อนคลายของวง หลังจากที่คิดเอฟเฟ็กต์เพลงหลัก ๆ ของลิงคินพาร์กที่มากเกินไป ต่อมาไมค์ ชิโนะดะ ได้ออกเผยแพร่เพลง "Lockjaw" ซึ่งเป็นเพลงที่เปิดให้ดาวน์โหลดเป็นของขวัญวันคริสต์มาส 

 รายชื่อเพลง 

 บุคคลที่เกี่ยวข้อง
อืม...คุกกีส์
 เชสเตอร์ เบนนิงตัน – นักร้อง
 ไมค์ ชิโนะดะ – นักร้อง, จังหวะกีตาร์, คีย์บอร์ด
# ปลาฉลามพยาบาลสีน้ำตาล
ปลาฉลามพยาบาลสีน้ำตาล หรือ ปลาฉลามขี้เซาสีน้ำตาล  เป็นปลาฉลามชนิดหนึ่ง มีชื่อวิทยาศาสตร์ว่า Nebrius ferrugineus (นิยมเรียกกันสั้น ๆ ว่า ปลาฉลามพยาบาล หรือ ปลาฉลามขี้เซา) อยู่ในวงศ์ Ginglymostomatidae เป็นเพียงชนิดเดียวเท่านั้นที่อยู่ในสกุล Nebrius

จัดเป็นปลาฉลามในอันดับ Orectolobiformes หรือปลาฉลามหน้าดินขนาดใหญ่ จะงอยปากยื่นยาว ตาเล็กมาก มีรูหายใจเล็ก ๆ อยู่หลังตา ครีบใหญ่ ปลายครีบแหลม ครีบอกโค้งยาว ครีบหางยาว มีครีบก้น ลำตัวสีน้ำตาลเข้มหรือสีเทาอมน้ำตาลอ่อน และอาจมีจุดกระสีดำเล็ก ๆ กระจายไปทั่ว ซึ่งในครั้งหนึ่งเคยสร้างความสับสนให้แก่แวดวงวิชาการว่ามี 2 ชนิดหรือไม่ แต่ในปัจจุบันได้จัดแบ่งออกมาเป็นอีกชนิด คือ ปลาฉลามพยาบาล (Ginglymostoma cirratum) ซึ่งเป็นปลาฉลามพยาบาลชนิดที่พบได้ในทวีปอเมริกา

มีขากรรไกรที่แข็งแรง ในปากมีฟันที่แบนและงุ้มเข้าภายใน ใช้สำหรับงับอาหารซึ่งได้แก่ ปลาขนาดเล็กกว่าตามหน้าดินและสัตว์มีกระดองและมอลลัสคาต่าง  ๆ รวมถึงหอยเม่นให้อยู่และกัดให้แตก โดยใช้อวัยวะที่คล้ายหนวดเป็นเครื่องนำทางและเป็นประสาทสัมผัส จะใช้วิธีการกินด้วยการดูดเข้าปาก

เป็นปลาที่อาศัยและหากินตามพื้นน้ำในความลึกไม่เกิน 70 เมตร ตามกองหินหรือแนวปะการังใต้น้ำ บางครั้งพบได้ใกล้ชายฝั่งหรือป่าชายเลน เนื่องจากเข้ามาหาอาหารกินVacation Nightmares, "Dangerous Encounters". สารคดีทาง new)tv: ศุกร์ที่ 26 ธันวาคม 2557 ใช้เวลาหากินในเวลากลางคืน และนอนหลับตามโพรงถ้ำหรือกองหินในเวลากลางวัน เป็นปลาที่มักจะอยู่นิ่ง ๆ จึงเป็นที่มาของชื่อเรียก ซึ่งบางครั้งอาจพบรวมตัวกันได้นับสิบตัว 

จัดเป็นปลาหน้าดินที่มีขนาดใหญ่ที่สุดที่พบได้แถบอินโด-แปซิฟิก เนื่องจากมีความยาวเกือบ 2 เมตร โดยปกติเป็นปลาที่ไม่ทำอันตรายมนุษย์ จึงเป็นที่ชื่นชอบของนักดำน้ำที่จะถ่ายรูปเช่นเดียวกับ ปลาฉลามเสือดาว (Stegostoma fasciatum) แต่ก็สามารถทำร้ายมนุษย์ได้ หากไปรบกวนเข้าด้วยการกัดและดูดที่ทรงพลัง ในน่านน้ำไทยจะพบได้มากที่ฝั่งทะเลอันดามัน ดำน้ำกับฝูงกระเบนปีศาจ / วินิจ รังผึ้ง จากผู้จัดการออนไลน์

เป็นปลาที่ออกลูกเป็นตัว โดยออกเป็นไข่ ซึ่งตัวอ่อนจะพัฒนาอยู่ในไข่ ออกลูกครั้งละประมาณ 2 ตัว ไม่เกิน 4 ตัว เนื่องจากมี 2 มดลูก โดยตัวอ่อนจะไม่ได้รับอาหารผ่านทางรก แต่จะได้รับอาหารจากถุงไข่แดงแทน  ระยะเวลาในการเจริญเติบโตจนฟักเป็นประมาณ 6 เดือน ซึ่งเมื่อคลอดออกมาแล้ว ปลาฉลามพยาบาลสีน้ำตาลจะกัดกินกันเองจนเหลืออยู่เพียงตัวเดียวในมดลูกของแม่ เมื่อแรกเกิดมีความยาวประมาณ 30 เซนติเมตร และมีจุดกระดำกระจายไปทั่ว 

เมื่อกลางปี พ.ศ. 2553 มีปลาฉลามพยาบาลสีน้ำตาลตกลูกในที่เลี้ยง (ไม่ใช่แหล่งน้ำธรรมชาติ) ที่สถานแสดงพันธุ์สัตว์น้ำ สงขลา จังหวัดสงขลา ซึ่งนับเป็นครั้งแรกในประเทศไทยและโลก‘ฉลามขี้เซา’ตกลูกในอะควาเรียม จากไทยโพสต์ และพิพิธภัณฑ์สัตว์น้ำแห่งอื่น ๆ ที่มีเลี้ยงนั้น ได้แก่ สถานแสดงพันธุ์สัตว์น้ำบึงฉวากเฉลิมพระเกียรติ จังหวัดสุพรรณบุรี และภายในสวนสัตว์ดุสิต หรือ เขาดินวนา ในกรุงเทพมหานคร 
250px|left|thumb|ลูกปลาฉลามขี้เซาสีน้ำตาลตกลูกที่สถานแสดงพันธุ์สัตว์น้ำสงขลาที่เดียวในโลก
อ้างอิง

แหล่งข้อมูลอื่น
รูปและข้อมูลจาก Fishbase.org
# ทอง 10
ทอง 10 เป็นละครโทรทัศน์ไทย สร้างครั้งแรกปี พ.ศ. 2559 บทประพันธ์โดย ภูเขา กำกับการแสดงโดย ฉลอง ภักดีวิจิตร นำแสดงโดย อนุวัฒน์ ชูเชิดรัตนา,รังสิโรจน์ พันธุ์เพ็ง,ศรัณย่า ชุณหศาสตร์,ศรศิลป์ มณีวรรณ์, กุมภ์ ทองพุทธรักษ์ และนักแสดงอีกคับคั่ง พร้อมด้วยการกลับสู่จอแก้วของอดีตนักแสดงนำสังกัดช่อง 7 ศุภวัฒน์ อ่ำประสิทธิ์ ที่กลับมาเล่นละครให้ช่อง 7 อีกครั้งในรอบ 14 ปี  

นักแสดง
 อนุวัฒน์ ชูเชิดรัตนา  รับบท  คิน
 รังสิโรจน์ พันธุ์เพ็ง  รับบท  ภูผา                                         
 ศรัณย่า ชุณหศาสตร์  รับบท  เพียงมาศ
 ศรศิลป์ มณีวรรณ์  รับบท  เคียวโกะ
 กุมภ์ ทองพุทธรักษ์ รับบท  กะยอ
 กมลวรรณ ศรีวิไล  รับบท  มดแดง
 กรุง ศรีวิไล  รับบท  นายพลลี
 ศุภวัฒน์ อ่ำประสิทธิ์  รับบท  ลุงจอห์น
 ปนัดดา โกมารทัต  รับบท  ซอซอ
 ฤทธิ์ ลือชา  รับบท  เฒ่าลิ้นดำ
 พงศนารถ วินศิริ  รับบท  ชนะชัย
 พิพัฒน์พล โกมารทัต  รับบท  ทาเคชิ
 วิชิตพล ไล่ศัตรูไกล  รับบท  โยชิ/ตาผีบ้า
 คริส คุณานุกรณ์  รับบท  ไรอัล
 ซินดี้ พอร์ตเตอร์  รับบท  โอลิเวีย
 ริญญารัตน์ วัชรโรจน์สิริ  รับบท  จันดี
 กรกฎ ธนภัทร  รับบท  พรานดำ
 กวิน ธนภัทร  รับบท  เคนตะ
 ยุพข่าน งามสมชาติ  รับบท  ตาเผ่
 จรินทร์ พรหมรังสี  รับบท  ยาฮู
 ตุ้มเม้ง เถิดเทิง  รับบท  หนูหริ่ง
 วินปกรณ์ ครุฑแก้ว  รับบท หัวหน้าโจร

 เพลงประกอบละคร 

 ทอง 10 (เพลงเปิด) ขับร้องโดย แก้วกาญจน์ ชื่นเป็นนิจ
 หลงทาง (เพลงปิด) ขับร้องโดย แก้วกาญจน์ ชื่นเป็นนิจ